Jeigu jūsų dantų šaknų kanaluose jau yra infekcija, dėja, šio gydymo išvengti nepavyks, tačiau galite tam lengvai užkirsti kelią ateityje. Dantų šaknų kanalų infekcija dažniausiai atsiranda dėl negydomo dantų ėduonies, todėl reguliarūs profilaktiniai apsilankymai pas burnos higienistą ir odontologą gali padėti aptikti dantų ėduonį dar ankstyvoje stadijoje ir jį išgydyti iki tol, kol jis nepažeidė gilesnių danties audinių. O nuo dantų ėduonies galite apsisaugoti teisingai valydami savo dantis ir burnos ertmę naudojant odontologų ir burnos higienistų rekomenduojamas burnos priežiūros priemones bei reguliariai atliekant profesionalią burnos higienos procedūrą.